Almal wat Jan Spies geken het, weet ook nie alles van hom nie. Hier is nog so bietjie nuus oor hom:
Hy is op hierdie dag gebore op die plaas Sekretarispan, in die Rehoboth-distrik in Suidwes-Afrika.
Dr Johannes Petrus Spies was as lektor by die Randse Afrikaanse Universiteit werksaam; ook was hy die koerantredakteur van 'Die Republikein'; en hy was 'n Afrikaanse skrywer van werke soos onder andere 'n 'Poort deur die Koue'.
Hy was ook 'n radio-omroeper van 'Monitor'; en hy was 'n bekende televisiepersoonlikheid in programme soos onder andere 'Spies en Plessis', en 'Met permissie....'
Hy was ook 'n digter van onder andere 'Voetvolk 1960 – 1970'; 'n humoris, en 'n bobaas-storieverteller. Gelofteland het ook van sy kortvertellinge geplaas onder die afdeling Ons Taal.